岑用賓

岑用賓（），字允穆，號小谷，廣東順德縣（今廣東省佛山市順德縣）葛㟁人，明朝政治人物。嘉靖己未進士，官至浙江紹興府知府。

 生平 
嘉靖二十八年（1549年）己酉科廣東鄉試第十一名舉人，嘉靖三十八年（1559年）中式己未科會試第一百六十八名，登第三甲第八十八名進士。初官衢州府推官，母喪服闕，補池州府。授南京戶科給事中，多有論疏，曾彈劾福建巡撫汪道昆，言辭激烈。明實錄：世宗實錄 ,556卷。隆慶元年（1567年），又與御史尹校彈劾高拱等被責《明穆宗莊皇帝實錄·卷之七》：隆慶元年四月己丑 南京吏科給事中岑用賓、湖廣道御史尹校等以自陳考察拾遺，劾奏原任都御史萬恭、工部尚書呂光洵、刑部尚書黃光升、太常寺少卿羅良當、罷工部尚書雷禮、刑部尚書錢邦彥，行檢可議；而大學士高拱屢經論列，宜各令致仕。上以閣臣無拾遺例，旨下切責用賓等，命拱供職如故，恭等下吏部議聞。於是拱上疏求退，上溫旨慰留不允。吏部覆擬光升、禮留用，邦彥、光洵致仕，恭調邊方，良調南京別用，俱從之。。受高拱排挤，隆庆四年（1570年），出任绍兴府知府，再谪陝西宜川县丞，卒。《明史》（卷215）：用賓，廣東順德人。官南京給事中，多所論劾。又嘗論拱很愎，以故拱憾之，出為紹興知府。既中以察典，遂卒於貶所。而弘祖謫未幾，拱罷，量移廣平推官。萬曆中，屢遷南京光祿卿。坐朱衣謁陵免。。著有《小谷集》《中国历代人名大辞典》：岑用賓，明广东顺德人，字允穆。嘉靖三十八年进士。授南京户科给事中。多所论劾。隆庆初尝论高拱狠愎，拱恶之，出为绍兴知府，再谪宜川县丞，卒。《國朝獻徵錄·85卷》187-188引《順德縣志·紹興府知府岑用賓傳》：岑用賓者，葛岸人也。字允穆。父萬，字體一，進士，官河南右布政使，所至以清謹稱。用賓父雖方岳，謙約若家人子。成進士，推官衢州，母喪服除，補池州。景王歸葬，供張辦。給事南京戶科，綰六印，多所論奏，崇經筵、購典籍、議從祀、擇師儒、舉遺逸，其大者，嘗劾福建督撫汪道昆曰：「道昆監軍閩中，為軍窘辱，遮留兩日夜，所以得脫者，臣不忍言之也。今晉都御史督治之，如以羊牧狼，外見輕忽，內生疑畏。兵符，上之所賜，以指帥命眾也。移軍不奉而行，委於婢子，家人失火，遂致焚燬。海寇吳平，蹂躙我邊疆，係累我民人，虔劉我官校，虜我卒五百，斷趾遣歸，恥辱我，道昆一策不施，徒置酒烏石山平遠臺，與客為長夜之飲，袒露跳梁，比弄歌兒，羞汙印紱。所徵東陽戰士、材官隊長，悉從貲得，羽書交馳，孰能窺左足而先應哉！闒葺淫貪，不宜久握兵柄，為國患害。」道昆坐免。大學士高拱，儁材過絕於人，勇猛果敢，處事不疑，內或迫愜猜忌。隆慶初，為給事中魏時亮所劾，而御史齊康又劾大學士徐階，上皆不問。用賓乃奏言：「兩人日侍左右，心孰邪正，行孰臧否，量孰廣狹，豈能遁逃。」又正劾之曰：「高拱文章雄俊，筴畫卓詭，臣豈敢誣第。其剛愎自用，苛刻立威，無纖介愛利之風，意忌文深，决非端人。小則殃民，大則誤國。雖曾授經，臣子常分，何足稱伐。乞令致仕，以杜厲階。」拱亦全進退之節不聽。用賓居諫垣三年，據法以彈。其所貶退皆應令。惟汪道昆有文為海內操觚之士所歸拱柄臣死生榮辱，在其呼吸，莫敢有犯之者。用賓不縮朒，故直聲籍甚，亦以此出守云。其治紹興，持大體，不苛細，為條教使木鐸以狥，務在以德化民。入覲，謫丞陝之宜川，猶尚以前過也。至踰月卒。葉夢熊時言邊事，謫丞郃陽，經紀其喪。友人太倉王世貞裒其遺文梓之。初，用賓嚴事南海曾應珪。應珪嘗戒之曰：「材美易折，玉美易缺。予不能從子而翱翔，子亦思免於難。」後用賓赴謫，乃嘆曰：「昔慚柳下，今愧應珪。」應珪內朗風節特峻，故沉冥以混世，葢柳下之流。

 著作 
有《小谷集》。

 家族 
曾祖岑文凱，曾任壽官；祖父岑梓，曾任壽官贈 禮部員外郎；父岑萬，曾任左布政使。母羅氏（封宜人）。具庆下。弟用寅、用中、用鳴、用安、用守、用誠、用揚、用敏、用操、用階、用推、用充、用撝。

参考文献

Category:明朝衢州府推官
Category:南京戶科給事中
Category:明朝紹興府知府
Category:明朝陝西縣丞
Category:明朝詩人
Category:順德人
Y
Category:明朝池州府推官